
                                        Навсякъде по света


ЧЕТИРИ ЛАПИ И ОБЩИНА БЕЛИЦА ОРГАНИЗИРАТ КАСТРАЦИОННА КАМПАНИЯ ЗА БЕЗДОМНИ ЖИВОТНИ
От 17 до 21 юли 2023г. ще се проведе кампания за кастрация, ваксинация и обезпаразитяване на безстопанствени кучета и котки на територията на общината
Ветеринарен екип на ФОНДАЦИЯ „ЧЕТИРИ ЛАПИ“ ще посети населени места в община Белица по съвместен проект за безплатна кастрация, ваксинация и обезпаразитяване на бездомни животни на територията на общината. По време на проекта ще се обработват бездомни кучета и котки, както и животни на социално слаби граждани. 
Кампанията е едно от поредните съвместни усилия на ФОНДАЦИЯ „ЧЕТИРИ ЛАПИ“ и ОБЩИНА БЕЛИЦА за овладяване и намаляване на популацията на улични животни по хуманен и ефективен начин.     
Екип от ветеринарни лекари, ветеринарен техник и хващачи на животни ще са на място, като заловените животни ще се кастрират в мобилна ветеринарна амбулатория, която ще е разположена в двора на бившата ветеринарна лечебница в гр. Белица. Освен кастрирани, животните ще бъдат ваксинирани срещу бяс и обезпаразитени.  
Бездомните кучета, преминали през програмата, са обозначени със синя ушна марка, а котките с татуировка от вътрешната страна на едното ухо и изрязване на връхчето на другото ухо. На кучетата ще бъде поставен и микрочип, данните от които се въвеждат в Интегрираната информационна система на Българска агенция по безопасност на храните. 
[bookmark: _GoBack]Чрез задължителната идентификация става възможно проследяването на резултатите от метода на масова кастрация върху популацията от безстопанствени животни.
В програмата ще могат да се включат и животни на социално слаби жители на общината, като кастрирането на животните за тези граждани е безплатно и ще се осъществява с предварително записване на  час на тел.0882755159 за периода на кампанията.    
Съвместната работа на Община Белица и ЧЕТИРИ ЛАПИ цели да се подпомогнат на усилията на местната власт у нас за прилагане на мерки за овладяване на популацията на бездомните животни,  по ефективен и хуманен начин.    
Предварителни записвания могат да бъдат направени и на телефон: 0886555658 ( номер на представител на общината).

